Es stv̊nt ein frǒwe alleine
Es stv̊nt ein frǒwe alleine·
vnd warte vber heide·
vnd warte ir liebes
so gesach si valken fliegen·
so wol dir valke dc dv bist·
dv flúgest swar dir lieb ist·
dv erkv́sest dir in dem walde·
einen bǒm der dir gevalle·
also han ǒch ich getan·
ich erkos mir selbe einen man·
den erwelton minú ǒgen·
dc nident schone frǒwen·
owe wan lânt si mir min lieb
ioh engerte ich ir dekeinen trvtes niet·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse